CELEX: 52003PC0509
Language: fi
Date: 2003-08-25
Title: Ehdotus Euroopan parlamentin ja neuvoston asetus tietoyhteiskuntaa koskevista tilastoista

Avis juridique important

|

52003PC0509

Ehdotus Euroopan parlamentin ja neuvoston asetus tietoyhteiskuntaa koskevista tilastoista  /* KOM/2003/0509 lopull. - COD 2003/0199 */  

Ehdotus EUROOPAN PARLAMENTIN JA NEUVOSTON ASETUS tietoyhteiskuntaa koskevista tilastoista(komission esittämä)PERUSTELUT1. TaustaTieto- ja viestintätekniikan yhteiskunnallinen vaikutus kasvaa jatkuvasti. Poliittiset päättäjät ovat pyrkineet varmistamaan, että uusi tekniikka omaksutaan nopeasti osaksi jokapäiväistä talous- ja yhteiskuntaelämää. Tämän johdosta on pyydetty tilastoja tietoyhteiskunnan alan useilta eri aihealueilta. Eurooppa-neuvostolle annettavassa kevään vuosikertomuksessa käytettyihin rakenneindikaattoreihin sisältyy tietoyhteiskunnan alan indikaattoreita, jotka edellyttävät yhdenmukaistettuja tilastoja Euroopan tasolla.Kesäkuussa 2002 Euroopan valtioiden päämiehet hyväksyivät useita tavoitteita sisältävän eEurope 2005 -toimintasuunnitelman. Asetetut tavoitteet tulisi saavuttaa vuoden 2005 loppuun mennessä osana Lissabonin Eurooppa-neuvoston yleistavoitetta tehdä Euroopasta kymmenessä vuodessa maailman kilpailukykyisin ja dynaamisin tietoon perustuva talous. Toimintasuunnitelmaan sisältyy myös indikaattorien avulla tehtävä vertailuanalyysi. Toimintasuunnitelmassa todetaan: "Laadun parantamiseksi [eEurope 2002:een verrattuna] eEurope 2005:n indikaattorien mittauksissa olisi entistä enemmän käytettävä kansallisten tilastokeskusten ja Eurostatin virallisia tilastoja. Säännöllisen ja vertailukelpoisen tiedonkeruun mahdollistamiseksi jäsenvaltioista tarvitaan tietoyhteiskuntatilastoille oikeudellinen perusta [1]." Neuvoston päätöslauselmassa 5197/2003 eEurope 2005 -toimintasuunnitelman täytäntöönpanosta toistetaan tarve laadun parantamiseen: "Laadun parantamiseksi olisi käytettävä enemmän kansallisten tilastolaitosten ja Eurostatin tekemiä tutkimuksia - -. Tutkimuksia suoritettaessa olisi toteutettava kaikki käytännön toimenpiteet tietojen laadun ja vertailtavuuden varmistamiseksi kaikissa maissa." Koska Lissabonin Eurooppa-neuvoston tavoitevuosi on 2010, nämä tarpeet todennäköisesti säilyvät vuoden 2005 jälkeenkin. Komission pääosastot odottavat Euroopan tilastojärjestelmän tuottavan laadukkaita tilastoja tältä alalta.[1]  "eEurope 2005: Tietoyhteiskunta kaikille" [Toimintasuunnitelma Sevillan Eurooppa-neuvostolle, kesäkuu 2002].Kun eEurope 2005 -toimintasuunnitelma oli julkaistu syyskuussa 2002, Eurostat esitti tilasto-ohjelmakomitealle tietoyhteiskuntatilastoja koskevan toimintasuunnitelman vuosiksi 2002-2003. Suunnitelma sisälsi toimenpiteitä, joiden tarkoituksena oli lisätä Euroopan tilastojärjestelmän osuutta keskeisten tilastojen toimittamisessa. Suurin osa jäsenvaltioista yhtyi näkemykseen siitä, että tarvitaan puiteasetus, joka takaa mahdollisimman suuren joustavuuden ja koskee rajoitettua indikaattorijoukkoa [2].[2]  Euroopan yhteisöjen tilasto-ohjelmakomitean 46. kokouksen pöytäkirja, Palermo, 18. syyskuuta 2002 (CPS 2002/46/6).Säädösluonnos esiteltiin marraskuussa 2002 tietoyhteiskuntaa käsittelevälle strategiselle työryhmälle. Tämän jälkeen luonnokseen tehtiin jäsenvaltioiden kuulemisten perusteella muutoksia, ja lopulta päädyttiin tässä ehdotuksessa olevaan yhteiseen tekstiin.2. Asetuksen sisältöEhdotettu säädös luo kansallisille tilastolaitoksille oikeudellisen kehyksen rakenneindikaattoreita ja eEurope-vertailuanalyysiä varten tarvittavien tilastojen tuottamiseen, ja samalla se on riittävän joustava uusien tarpeiden huomioon ottamiseksi. Säädös on puiteasetus, joka koskee ainoastaan tilastojen tuotospuolta ja jättää täysin jäsenvaltioiden päätettäväksi, miten tilastot saadaan aikaan. Sen voimassaoloaika on rajoitettu, jottei aiheutettaisi pysyvää tilastointirasitetta.Asetukseen kuuluu kaksi liitettä, joista kummassakin määritellään moduuli, joka pannaan myöhemmin täytäntöön komission asetuksella. Moduuleissa esitetään luettelot aiheista, joihin täytäntöönpanotoimet voidaan ulottaa. Luettelojen laatimiseksi on kuultu kattavasti jäsenvaltioita, jotka kannattavat sekä luettelojen sisältöä että myös yleisesti tämän asetuksen mukaista aiheiden määrittelymenetelmää. Jäsenvaltiot määrittelevät näiden luettelojen pohjalta myöhemmin ominaisuustiedot tarkemmin (toimitettavina tilastomuuttujina) täytäntöönpanotoimenpiteissä.Asetusluonnoksesta keskusteltiin tilasto-ohjelmakomitean kokouksessa 15. toukokuuta 2003. Pääenemmistö jäsenvaltioista kannatti tätä asetusta.2003/0199 (COD)Ehdotus EUROOPAN PARLAMENTIN JA NEUVOSTON ASETUS tietoyhteiskuntaa koskevista tilastoista(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,ottavat huomioon komission ehdotuksen [3],[3]  EYVL C ..., ..., s. ...noudattavat perustamissopimuksen 251 artiklassa määrättyä menettelyä [4],[4]  EYVL C ..., ..., s. ...sekä katsovat seuraavaa:(1) Lissabonissa maaliskuussa 2000 kokoontunut Eurooppa-neuvosto asetti tavoitteeksi tehdä Euroopasta kymmenessä vuodessa maailman kilpailukykyisin ja dynaamisin tietoon perustuva talous.(2) Feiran Eurooppa-neuvostossa kesäkuussa 2000 hyväksytyllä eEurope 2002 -toimintasuunnitelmalla vahvistettiin tavoitteiden asettamista ja vertailuanalyysiä koskeva prosessi, jonka tarkoituksena oli tuoda Eurooppa verkkoon mahdollisimman nopeasti.(3) Sevillassa kesäkuussa 2002 kokoontunut Eurooppa- neuvosto vahvisti eEurope 2005 -toimintasuunnitelman tavoitteet, mikä edellytti oikeudellisen perustan luomista, jotta voitaisiin varmistaa, että jäsenvaltioista toimitetaan säännöllisesti vertailukelpoisia tietoja, ja jotta olisi mahdollista hyödyntää laajamittaisesti tietoyhteiskuntaa koskevia virallisia tilastoja.(4) Eurooppa-neuvostolle annettavassa kevään vuosikertomuksessa käytetyt rakenneindikaattorit edellyttävät johdonmukaiseen tietoyhteiskunnan alan tilastotietoon perustuvia indikaattoreita.(5) eEurope-vertailuanalyysi osana eEurope-toimintasuunnitelman täytäntöönpanoa edellyttää johdonmukaiseen tietoyhteiskunnan alan tilastotietoon perustuvia indikaattoreita.(6) Komission yksiköt tarvitsevat yhdenmukaistetut vuositilastot tieto- ja viestintätekniikan käytöstä yrityksissä.(7) Komission yksiköt tarvitsevat yhdenmukaistetut vuositilastot tieto- ja viestintätekniikan käytöstä kotitalouksissa ja yksilöiden osalta.(8) Koska tietoyhteiskunnan ala on nopeasti muuttuva, tuotettavien tilastojen on mukauduttava uuteen kehitykseen. Tämä voidaan mahdollistaa määräaikaisten moduulien avulla sekä sallimalla muutosten tekeminen täytäntöönpanotoimenpiteillä, jolloin on otettava huomioon jäsenvaltioiden voimavarat sekä vastaajille aiheutuva rasite.(9) Yhteisön erityisten tilastojen tuottamista säännellään yhteisön tilastoista 17 päivänä helmikuuta 1997 annetulla neuvoston asetuksella N:o 322/97 [5].[5]  EYVL L 52, 22.2.1997, s. 61.(10) Perustamissopimuksen 5 artiklassa määrätyn toissijaisuusperiaatteen ja suhteellisuusperiaatteen mukaisesti jäsenvaltiot eivät voi riittävällä tavalla toteuttaa suunnitellun toiminnan tavoitetta eli luoda yhteistä kehystä tietoyhteiskuntaa koskevien yhteisön tilastojen järjestelmälliselle tuottamiselle, mikä toiminnan laajuuden tai vaikutusten takia voidaan tämän vuoksi toteuttaa paremmin yhteisön tasolla. Tässä asetuksessa säädetään ainoastaan vähimmäistoimenpiteistä, jotka ovat tarpeen tämän tavoitteen saavuttamiseksi.(11) Koska tämän asetuksen täytäntöön panemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 annetun neuvoston päätöksen 1999/468/EY [6] 2 artiklassa tarkoitettuja laajakantoisia toimenpiteitä, niistä päätetään kyseisen päätöksen 5 artiklassa säädettyä sääntelymenettelyä noudattaen.[6]  EYVL L 184, 17.7.1999, s. 23.(12) Päätöksellä 89/382/ETY, Euratom [7] perustettua tilasto-ohjelmakomiteaa on kuultu kyseisen päätöksen 3 artiklan mukaisesti,[7]  EYVL L 181, 28.6.1989, s. 47.OVAT ANTANEET TÄMÄN ASETUKSEN:1 artikla KohdeTämän asetuksen tarkoituksena on luoda yhteinen kehys tietoyhteiskuntaa koskevien yhteisön tilastojen järjestelmälliselle tuottamiselle.2 artikla MääritelmätTässä asetuksessa noudatetaan seuraavia määritelmiä:(a) 'Yhteisön tilastoilla' tarkoitetaan samaa kuin asetuksen (EY) 322/97 [8] 2 artiklassa.[8]  EYVL L 52, 22.2.1997, s. 1. Tähän määritelmään neuvoston asetuksessa (EY) 322/97 tehtyjä muutoksia noudatetaan myös tässä.(b) 'Tilastojen tuottamisella' tarkoitetaan samaa kuin asetuksen (EY) 322/97 2 artiklassa.(c) 'Viiteajanjaksolla' tarkoitetaan ajanjaksoa, johon tiedot viittaavat.(d) 'Viitevuodella' tarkoitetaan yhden kalenterivuoden pituista viiteajanjaksoa.(e) 'Keruuajanjaksolla' tarkoitetaan täytäntöönpanotoimenpiteissä määriteltyä ajanjaksoa, jonka aikana tietoja kerätään.3 artikla Soveltamisala1. Laadittavat tilastot sisältävät tietoa, jota tarvitaan eEurope-vertailuanalyysiin ja rakenneindikaattoreihin, sekä muuta tietoa, joka on tarpeen yhtenäisen perustan muodostamiseksi tietoyhteiskunnan analysoinnille.2. Tilastot ryhmitellään moduuleiksi. Kukin moduuli määritellään tämän asetuksen liitteessä.4 artikla ModuulitTämän asetuksen moduulit kattavat seuraavat alat:- Yritykset ja tietoyhteiskunta, määritelty liitteessä 1.- Yksilöt, kotitaloudet ja tietoyhteiskunta, määritelty liitteessä 2.5 artikla MenetelmäopasKomissio (Eurostat) laatii tiiviissä yhteistyössä jäsenvaltioiden kanssa neuvoa-antavan menetelmäoppaan ja päivittää sitä tarvittaessa uusien täytäntöönpanotoimenpiteiden myötä. Opas sisältää tämän asetuksen mukaisesti tuotettuihin yhteisön tilastoihin liittyviä ohjeita.6 artikla Tietojen toimittaminen1. Jäsenvaltioiden on toimitettava komissiolle (Eurostatille) tämän asetuksen ja sen täytäntöönpanotoimenpiteiden edellyttämät aggregaattitiedot ja metatiedot, salassapidettävät tiedot mukaan luettuina, voimassa olevien salassapidettävien tilastotietojen toimittamista koskevien yhteisön säännösten mukaisesti. Kyseisiä yhteisön säännöksiä sovelletaan tulosten käsittelyyn, mikäli tuloksiin sisältyy salassapidettäviä tietoja.2. Jäsenvaltioiden on toimitettava tämän asetuksen edellyttämät tiedot ja metatiedot sähköisessä muodossa komission ja jäsenvaltioiden välillä sovitun tiedonsiirtostandardin mukaisesti.7 artikla Laatukriteerit ja kertomukset1. Komissio (Eurostat) arvioi toimitetun tiedon laadun.2. Komissio (Eurostat), tiiviissä yhteistyössä jäsenvaltioiden kanssa, laatii suositeltavia yhteisiä standardeja, joiden tarkoituksena on varmistaa toimitetun tiedon laatu (Eurostatin pysyvien laatukriteerien mukaisesti). Kyseiset standardit julkaistaan menetelmäoppaassa.3. Jäsenvaltioiden on toteutettava kaikki tarvittavat toimenpiteet toimitettavien tietojen laadun varmistamiseksi.4. Määrätyn ajan kuluttua lopullisten tulosten toimittamisen määräajan päättymisen jälkeen jäsenvaltioiden on annettava komissiolle (Eurostatille) suositeltavien yhteisten laatustandardien pohjalta kertomus toimitettujen tietojen laadusta. Kyseisestä ajasta sovitaan täytäntöönpanotoimenpiteiden kehittämisen yhteydessä. Kertomuksessa on yksilöitävä tapaukset, joissa ei ole noudatettu 2 kohdassa tarkoitettuja menetelmäsuosituksia.8 artikla Täytäntöönpanotoimenpiteet1. Tämän asetuksen moduulien täytäntöön panemiseksi toteutettavien toimenpiteiden on koskettava aiheiden ja niiden ominaisuustietojen määrittämistä, mukauttamista ja muuttamista, ominaisuustietojen viiteajanjaksoja ja jaotteluja, tietojen toimittamisen jaksotusta ja ajankohtia sekä tulosten toimittamisen määräaikoja.2. Täytäntöönpanotoimenpiteet, taloudellisista ja teknisistä muutoksista johtuvat mukautus- ja päivitystoimenpiteet mukaan luettuina, on vahvistettava 9 artiklan 2 kohdassa säädetyn menettelyn mukaisesti, ja tällöin on otettava huomioon jäsenvaltioiden voimavarat sekä vastaajille aiheutuva rasite.3. Täytäntöönpanotoimenpiteet on määriteltävä vähintään yhdeksän kuukautta ennen tiedonkeruuajanjaksoa.9 artikla Komitea1. Komissiota avustaa päätöksellä 89/382/ETY, Euratom perustettu tilasto-ohjelmakomitea, joka muodostuu jäsenvaltioiden edustajista ja jonka puheenjohtajana on komission edustaja.2. Tähän kohtaan viitattaessa sovelletaan päätöksen 1999/468/EY 5 artiklassa säädettyä sääntelymenettelyä kyseisen päätöksen 7 artiklan 3 kohdan ja 8 artiklan mukaisesti.3. Päätöksen 1999/468/EY 5 artiklan 6 kohdassa tarkoitettu määräaika on kolme kuukautta.10 artikla Rahoitus1. Komissio osallistuu vähintään ensimmäisenä vuonna, jona jäsenvaltiot tuottavat tämän asetuksen täytäntöönpanotoimenpiteissä edellytettyjä yhteisön tilastoja, jäsenvaltioille aiheutuviin kustannuksiin, jotka liittyvät kyseisten tilastojen tuottamiseen, käsittelyyn ja toimittamiseen.2. Rahoitusta annetaan avustuksina. Avustusten myöntämistä sekä maksua ja valvontaa koskevien ehtojen ja menettelyjen osalta noudatetaan neuvoston asetuksen N:o 1605/2002 (EY, Euratom) 108-120 artiklaa, siten kuin niiden soveltamisesta on säädetty komission asetuksen N:o 2342/2002 (EY, Euratom) 160-184 artiklalla.3. Rahoitusmahdollisuuksien mukaan komissio pyrkii jatkamaan rahoitustuen (avustusten) antamista jäsenvaltioille auttaakseen kattamaan kyseisten tilastojen tuottamisesta seuraavina vuosina aiheutuvat kustannukset.4. Edellä tarkoitetun rahoitusosuuden määrä vahvistetaan osana Euroopan yhteisöjen vuosittaista talousarviomenettelyä. Yhteisön rahoituksen enimmäismäärä ei saa ylittää yhdeksääkymmentä prosenttia kyseisten tilastojen tuottamisen kokonaiskustannuksista. Budjettiviranomainen päättää käytettävissä olevista määrärahoista.11 artikla VoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä .Euroopan parlamentin puolesta Neuvoston puolestaPuhemies PuheenjohtajaLIITE 1 MODUULI 1: YRITYKSET JA TIETOYHTEISKUNTA(a) TavoiteTämän moduulin tavoitteena on tuottaa oikea-aikaisesti tilastoja, jotka koskevat mahdollisuutta ja valmiutta käyttää tieto- ja viestintätekniikkaa, tieto- ja viestintätekniikan käyttöä sekä sen havaittuja vaikutuksia yrityksissä.(b) KattavuusTämä moduuli kattaa Euroopan yhteisön tilastollisen toimialaluokituksen (NACE REV. 1.1) pääluokkiin D-K ja kaksinumerotasolle 92 kuuluvan liiketoiminnan. Jos edeltävät pilottitutkimukset sujuvat hyvin, lisätään pääluokka J.Tilastot laaditaan yritysyksiköittäin.(c) Tietojen toimittamisen kesto ja jaksotusTilastot toimitetaan vuosittain enintään viitenä tämän asetuksen voimaantuloa seuraavana viitevuonna. Kaikkia ominaisuustietoja ei välttämättä toimiteta joka vuosi; kunkin ominaisuustiedon toimittamisen jaksotuksesta sovitaan osana täytäntöönpanotoimenpiteitä.(d) AiheetToimitettavat ominaisuustiedot koskevat seuraavia aiheita:- tieto- ja viestintätekniset järjestelmät ja niiden käyttö yrityksissä- Internetin ja muiden sähköisten verkkojen käyttö yrityksissä- sähköisen kaupan ja sähköisen liiketoiminnan menetelmät- tieto- ja viestintätekninen osaaminen yritysyksikössä sekä tieto- ja viestintäteknisten taitojen tarve- tieto- ja viestintätekniikan, Internetin ja muiden sähköisten verkkojen sekä sähköisen kaupan ja sähköisen liiketoiminnan menetelmien käytön esteet- tieto- ja viestintätekniikan kustannukset ja investoinnit- tieto- ja viestintätekniikan turvallisuus- yrityksissä havaitut tieto- ja viestintätekniikan käytön vaikutukset.(e) JaottelutKaikkia jaotteluja ei välttämättä toimiteta vuosittain; kulloinkin tarvittavat jaottelut sisältyvät seuraavaan luetteloon, ja niistä sovitaan osana täytäntöönpanotoimenpiteitä:- kokoluokittain- NACE:n nimikkeittäin- alueittain.LIITE 2 MODUULI 2: YKSILÖT, KOTITALOUDET JA TIETOYHTEISKUNTA(a) TavoiteTämän moduulin tavoitteena on tuottaa oikea-aikaisesti tilastoja, jotka koskevat mahdollisuutta ja valmiutta käyttää tieto- ja viestintätekniikkaa, tieto- ja viestintätekniikan käyttöä sekä sen havaittuja vaikutuksia kotitalouksissa ja yksilöiden osalta.(b) KattavuusTämä moduuli kattaa yksityisiä kotitalouksia ja yksilöitä koskevat tilastot.(c) Tietojen toimittamisen kesto ja jaksotusTilastot toimitetaan vuosittain enintään viitenä tämän asetuksen voimaantuloa seuraavana viitevuonna. Kaikkia ominaisuustietoja ei välttämättä toimiteta joka vuosi; kunkin ominaisuustiedon toimittamisen jaksotuksesta sovitaan osana täytäntöönpanotoimenpiteitä.(d) AiheetToimitettavat ominaisuustiedot koskevat seuraavia aiheita:- yksilöiden ja/tai kotitalouksien tieto- ja viestintätekniikan käyttömahdollisuudet sekä käyttö- yksilöiden ja/tai kotitalouksien Internetin käyttö eri tarkoituksiin- tieto- ja viestintätekniikan turvallisuus- tieto- ja viestintätekninen osaaminen- tieto- ja viestintätekniikan sekä Internetin käytön esteet- havaitut tieto- ja viestintätekniikan käytön vaikutukset.(e) JaottelutKaikkia jaotteluja ei välttämättä toimiteta vuosittain; kulloinkin tarvittavat jaottelut sisältyvät seuraavaan luetteloon, ja niistä sovitaan osana täytäntöönpanotoimenpiteitä:A. Kotitalouksien osalta toimitettavat tilastot:- kotitaloustyypeittäin.B. Yksilöiden osalta toimitettavat tilastot:- ikäluokittain- sukupuolen mukaan- koulutustason mukaan- työllisyystilanteen mukaan- alueittain.SÄÄDÖKSEEN LIITTYVÄ RAHOITUSSELVITYSPolitiikan ala(t): TilastotToiminnan ala(t): TietoyhteiskuntatilastotToimenpiteen nimi: Ehdotus Euroopan parlamentin ja neuvoston asetukseksi (EY) N:o ../..... tietoyhteiskuntaa koskevista tilastoista1. BUDJETTIKOHTA/-KOHDATB5-3310 (ABB 09 03 01) (PO INFSO/ESTAT) - MODINIS-ohjelma (vuoden 2005 loppuun asti; seuraavina vuosina käytettävissä olevien jatko-ohjelman varojen mukaisesti)B5-3260 (ABB 02 05 01) (PO ENTR) - KilpailukykyB5-6000 (ABB 29 02 01) (ESTAT) Tilastotietopolitiikka (vuoden 2006 jälkeen; edellytyksenä yhdenmukaisuus vuonna 2007 alkavan jakson rahoitusnäkymien kanssa)2. NUMEROTIEDOT2.1. Toimenpiteen kokonaismäärärahat (B-osa): 12,5 milj. euroa maksusitoumusmäärärahoinaNäille budjettikohdille (koskee kohtaa B5-3310 MODINIS-budjetin lopullisen hyväksymisen jälkeen) varatut määrärahat kattavat jo kyseisen summan, eikä lisävaroja tarvita. Tämä ehdotus on komission nykyisen rahoitussuunnitelman mukainen.2.2. Toimenpiteen soveltamisaika:2004-20082.3. Monivuotinen kokonaismenoarvio:(a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)milj. euroa (kolmen desimaalin tarkkuudella)&gt;TAULUKON PAIKKA&gt;* Odotettu menojen jakautuminen budjettikohdittain kunakin vuonna (milj. euroa): B5-3310: 2,000B2-3260: 0,500B5-6000: (p.m.)Yhteensä: 2,500(b) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3)&gt;TAULUKON PAIKKA&gt;Ilmoitetut henkilöstövoimavarat katetaan tilastopolitiikan alalle varatuista nykyisistä määrärahoista.&gt;TAULUKON PAIKKA&gt;2.4. Yhteensopivuus ohjelmasuunnitelman ja rahoitusnäkymien kanssaEhdotus on tehdyn ohjelmasuunnitelman mukainen.2.5. Vaikutukset tuloihin:Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).3. BUDJETTITIEDOTB5-3310 (09 03 01)MODINIS-ohjelma&gt;TAULUKON PAIKKA&gt;4. OIKEUSPERUSTAEuroopan yhteisön perustamissopimuksen (Amsterdamin sopimus) 285, 157 ja 165 artikla.Yhteisön tilastoista annettu neuvoston asetus (EY) N:o 322/97.Yhteisön tilasto-ohjelmasta vuosiksi 2003-2007 16 päivänä joulukuuta 2002 tehty Euroopan parlamentin ja neuvoston päätös N:o 2367/2002/EY.Eurooppa-neuvoston Sevillan kokous (kesäkuu 2002).Neuvoston päätöslauselma 5197/2003 eEurope 2005 -toimintasuunnitelman täytäntöönpanosta.5. KUVAUS JA PERUSTELUT5.1. Yhteisön toiminnan tarve5.1.1. Toiminnan tavoitteetTämän ehdotuksen tavoitteena on luoda oikeudellinen kehys yhdenmukaistettujen tietoyhteiskuntaa koskevien tilastojen tuottamiselle Euroopan tasolla. Näihin kuuluvat muun muassa tilastot, joita tarvitaan Eurooppa-neuvostolle annettavassa kevään vuosikertomuksessa käytettäviä rakenneindikaattoreita ja eEurope-vertailuanalyysiä varten.Euroopan valtioiden päämiehet hyväksyivät Sevillan Eurooppa-neuvostossa kesäkuussa 2002 eEurope 2005 -toimintasuunnitelman, jossa todetaan: "Laadun parantamiseksi [eEurope 2002:een verrattuna] eEurope 2005:n indikaattorien mittauksissa olisi entistä enemmän käytettävä kansallisten tilastokeskusten ja Eurostatin virallisia tilastoja. Säännöllisen ja vertailukelpoisen tiedonkeruun mahdollistamiseksi jäsenvaltioista tarvitaan tietoyhteiskuntatilastoille oikeudellinen perusta [9]."[9]  "eEurope 2005: Tietoyhteiskunta kaikille" [Toimintasuunnitelma Sevillan Eurooppa-neuvostolle, kesäkuu 2002].5.1.2. Ennakkoarviointiin liittyvät toimenpiteeteEurope 2002 -toimintasuunnitelma sisälsi 23 indikaattoria, joita oli tarkoitus käyttää mittaamaan edistystä kohti Lissabonin Eurooppa-neuvoston vuodeksi 2010 asettamaa tavoitetta tehdä Euroopasta kymmenessä vuodessa maailman kilpailukykyisin ja dynaamisin tietoon perustuva talous. Indikaattorit perustuivat epävirallisista lähteistä saatuihin tilastoihin. Kyseisestä prosessista tehdyn arvioinnin seurauksena vuoteen 2005 ulottuvaan eEurope-toimintasuunnitelmaan sisältyi edellä kohdassa 5.1.1 esitetty lainaus, ja neuvoston päätöslauselmassa 5197/2003 eEurope 2005 -toimintasuunnitelman täytäntöönpanosta toistettiin tarve parantaa käytettävien indikaattorien laatua: "Laadun parantamiseksi olisi käytettävä enemmän kansallisten tilastolaitosten ja Eurostatin tekemiä tutkimuksia - -. Tutkimuksia suoritettaessa olisi toteutettava kaikki käytännön toimenpiteet tietojen laadun ja vertailtavuuden varmistamiseksi kaikissa maissa."Tätä taustaa vasten Eurostat esitti tilasto-ohjelmakomitealle tietoyhteiskuntatilastoja koskevan toimintasuunnitelman vuosiksi 2002-2003. Suunnitelma sisälsi toimia, joiden tarkoituksena oli lisätä Euroopan tilastojärjestelmän osuutta keskeisten tilastojen toimittamisessa. Suurin osa jäsenvaltioista yhtyi näkemykseen siitä, että tarvitaan puiteasetus, joka takaa mahdollisimman suuren joustavuuden ja koskee rajoitettua indikaattorijoukkoa [10].[10]  Euroopan yhteisöjen tilasto-ohjelmakomitean 46. kokouksen pöytäkirja, Palermo, 18. syyskuuta 2002 (CPS 2002/46/6).5.2. Suunnitellut toimet ja yhteisön rahoitustukea koskevat yksityiskohtaiset säännötEhdotetussa asetuksessa esitetään oikeudellinen kehys, jonka mukaisesti jäsenvaltioiden kansalliset tilastolaitokset toimittavat tietoyhteiskuntaa koskevat tilastomuuttujat, joita tarvitaan rakenneindikaattoreita ja eEurope-vertailuanalyysin indikaattoreita varten. Toimitettavat muuttujat tarkennetaan täytäntöönpanotoimenpiteissä. Sekä tämä puiteasetus että tulevat täytäntöönpanoasetukset koskevat ainoastaan tuotospuolen toimenpiteitä, joilla määritellään toimitettavat tilastomuuttujat, kun taas muuttujien hankkimistapa jätetään kokonaan jäsenvaltioiden harkintaan. Käytännössä useat jäsenvaltiot laajentavat nykyisiä tutkimuksiaan tai suorittavat erillisiä tutkimuksia hankkiakseen tarvittavat tulokset. Komissio osallistuu myöntämällä avustuksia, jotka perustuvat jäsenvaltioiden etukäteen tekemiin avustushakemuksiin, joihin on sisällyttävä selvitys arvioiduista kustannuksista. Tietoja toimitetaan vuosittain. Eurostat ylläpitää tietoja varten tietokantaa ja julkaisee vuosittain tietoyhteiskuntaa koskevia tilastoja. Suunniteltuja toimia on siis ainoastaan yksi: avustusten antaminen jäsenvaltioiden kansallisille tilastolaitoksille kyseessä olevien muuttujien tuottamisesta aiheutuvien kulujen kattamiseksi.5.3. Toteutusta koskevat yksityiskohtaiset säännötAvustusmenettelyn hallinnoinnista ja kaikesta tiedonkäsittelystä huolehtii komission pysyvä henkilöstö; toimintaa ei siis ulkoisteta.6. RAHOITUSVAIKUTUKSET6.1. Kokonaisrahoitusvaikutus, B-osa (koko ohjelmakaudeksi)6.1.1. RahoitustukiMaksusitoumusmäärärahat (milj. euroa kolmen desimaalin tarkkuudella)&gt;TAULUKON PAIKKA&gt;* Odotettu menojen jakautuminen budjettikohdittain kunakin vuonna (milj. euroa):B5-3310: 2,000B5-3260: 0,500B5-6000: (p.m.)Yhteensä: 2,5006.2. Toimenpidekohtainen kustannuslaskelma, B-osa (koko ohjelmakaudeksi)Maksusitoumusmäärärahat (milj. euroa kolmen desimaalin tarkkuudella)&gt;TAULUKON PAIKKA&gt;7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöönIlmoitetut henkilöstövoimavarat katetaan tilastopolitiikan alalle varatuista nykyisistä määrärahoista.&gt;TAULUKON PAIKKA&gt;7.2. Henkilöstön taloudellinen kokonaisvaikutus&gt;TAULUKON PAIKKA&gt;Määrät vastaavat 12 kuukauden kokonaismenoja.7.3. Muut toimesta johtuvat hallintomenot&gt;TAULUKON PAIKKA&gt;Määrät vastaavat 12 kuukauden kokonaismenoja.1 Mainittava komitean laji sekä ryhmä, johon se kuuluu.&gt;TAULUKON PAIKKA&gt;8. SEURANTA JA ARVIOINTI8.1. SeurantajärjestelmäTämän asetuksen täytäntöönpanoa käsitellään komiteamenettelyssä. Asetuksen 8 artiklan mukaisesti komission asetuksia kehitetään seuraavan osalta: tilastollisten ominaisuustietojen (muuttujien), jotka on toimitettava viiteajanjaksoineen ja jaotteluineen, määrittäminen, mukauttaminen ja muuttaminen, tietojen toimittamisen jaksotus ja ajankohdat, tulosten jaottelu sekä tulosten ja Eurostatille annettavien laatua käsittelevien kertomusten toimittamisen määräajat.8.2. Arvioinnin yksityiskohtaiset säännöt ja arviointijaksotMäärätyn ajan kuluttua jokaisen viiteajanjakson lopullisten tulosten toimittamisen määräajan päättymisen jälkeen kunkin jäsenvaltion on esitettävä komissiolle toimitettujen tietojen laatua käsittelevä kertomus, joka perustuu suositeltuihin yhteisiin laatustandardeihin, jotka komissio on kehittänyt jäsenvaltioiden kannat huomioon ottaen. Kertomuksessa on yksilöitävä tapaukset, joissa ei ole noudatettu menetelmäsuosituksia, ja selvitettävä syyt suosituksista poikkeamiseen. Komission yksiköt arvioivat kyseiset kertomukset vuosittain ja tekevät jäsenvaltioita kuultuaan muutoksia voimassa oleviin menettelyihin tai menetelmäsuosituksiin parantaakseen laatustandardien noudattamista tulevaisuudessa.9. PETOSTEN TORJUNTATOIMETKomission taloushallinnon uudistuksen seurauksena otettiin käyttöön uusi sisäinen hallinnointi- ja tarkastusjärjestelmä. Tähän järjestelmään kuuluu myös entistä tehokkaampi sisäinen tarkastus.Komission sisäisen tarkastuksen vähimmäisnormien täytäntöönpanon vuosittaisella seurannalla pyritään varmistamaan, että käytössä on toimivat menettelyt, joilla petokset ja sääntöjenvastaiset tapaukset voidaan havaita ja torjua.Talousarvioon liittyviä keskeisiä prosesseja varten on hyväksytty uudet säännöt ja menettelyt. Näihin prosesseihin kuuluvat tarjouspyynnöt, tuet, maksusitoumukset, sopimukset ja maksut. Näitä menettelyjä koskevat käsikirjat ovat kaikkien rahoitustoimiin osallistuvien saatavilla. Tarkoituksena on vastuualueiden selventäminen, työnkulun yksinkertaistaminen ja tärkeiden tarkastuskohteiden yksilöiminen. Niiden käyttöä varten on tarjolla koulutusta. Käsikirjat tarkastetaan ja päivitetään säännöllisesti.